《送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵 其十七》
元代·丁复

仙翁日采山，长生视能久。松根茯有神，蜂盘蜜如酒。

仙人来海上，宝诀缀肘后。老君拔宅上，堕地徒井臼。

作者简介：元台州天台人，字仲容。仁宗延祐初游京师。被荐，不仕，放情诗酒。晚年侨居金陵。其诗自然俊逸，不事雕琢。有《桧亭集》。